CELEX: 32019R1681
Language: lv
Date: 2019-08-01 00:00:00
Title: Komisijas Deleģētā regula (ES) 2019/1681 (2019. gada 1. augusts), ar ko attiecībā uz nosūtīšanas termiņiem un I un II pielikuma pielāgošanu groza Eiropas Parlamenta un Padomes Regulu (ES) Nr. 692/2011 attiecībā uz Eiropas statistiku par tūrismu (Dokuments attiecas uz EEZ)

9.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 258/1
               
            
         KOMISIJAS DELEĢĒTĀ REGULA (ES) 2019/1681
         (2019. gada 1. augusts),
         ar ko attiecībā uz nosūtīšanas termiņiem un I un II pielikuma pielāgošanu groza Eiropas Parlamenta un Padomes Regulu (ES) Nr. 692/2011 attiecībā uz Eiropas statistiku par tūrismu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 6. jūlija Regulu (ES) Nr. 692/2011 attiecībā uz Eiropas statistiku par tūrismu un ar ko atceļ Padomes Direktīvu 95/57/EK (1) un jo īpaši tās 3. panta 2. punktu un 9. panta 5. punktu,
         tā kā:
         
                     (1)
                  
                  
                     Regulā (ES) Nr. 692/2011 ir noteikti Eiropas statistikas par tūrismu nosūtīšanas termiņi.
                  
               
                     (2)
                  
                  
                     Savlaicīgums ir oficiālas statistikas kvalitātes būtisks elements, un, pateicoties tehnikas attīstībai, statistikas iestādes datus var sagatavot īsākā laikā. Tāpēc būtu jāsaīsina ikmēneša datu par tūristu izmitināšanas uzņēmumu izmantojumu nosūtīšanas termiņi, ņemot vērā dalībvalstīs pastāvošo datu vākšanas praksi.
                  
               
                     (3)
                  
                  
                     Sezonalitātes apkarošana tūrisma nozarē valsts, reģionālā un galamērķa līmenī joprojām ir svarīgs valstu iestāžu un uzņēmēju uzdevums. Tādēļ ikmēneša dati par tūristu izmitināšanas uzņēmumos pavadīto nakšu skaitu būtu jānosūta reģionālā līmenī.
                  
               
                     (4)
                  
                  
                     Tūrisms ir viena no tām ekonomikas jomām, kas Eiropas pilsētām rada gan iespējas, gan izaicinājumus, un tūrisma nozīmes vērtēšana atsevišķu pilsētu attīstībā atvieglo salīdzinošo vērtēšanu, analīzi un attiecīgas attīstības stratēģijas izstrādi. Tāpēc būtu jānosūta dati par tūristu izmitināšanas uzņēmumos pavadīto nakšu skaitu lielās vai tūristu iecienītās pilsētās.
                  
               
                     (5)
                  
                  
                     Tūrisms ir zilās ekonomikas stūrakmens, un tam ir liels ilgtspējīgas nodarbinātības un izaugsmes potenciāls; piekrastes tūrismu var analizēt labāk, ja tiek ņemtas vērā dažādās attiecīgā apgabala urbanizācijas pakāpes. Tāpēc būtu jāsniedz dati par tūristu izmitināšanas uzņēmumos pavadīto nakšu skaitu, kas kopīgi analizē teritorijas raksturu (atrodas vai neatrodas piekrastē) un urbanizācijas pakāpi.
                  
               
                     (6)
                  
                  
                     Tūrisms ir ekonomikas nozare, kurā lēmumi par piedāvājumu un pieprasījumu bieži tiek pieņemti ceļojuma galamērķa līmenī, kas neietilpst NUTS 2. līmeņa reģionos, par kuriem dati ir pieejami saskaņā ar Regulu (ES) Nr. 692/2011. Tādēļ ikmēneša dati par tūristu izmitināšanas uzņēmumos pavadīto nakšu skaitu būtu jānosūta NUTS 3. līmeņa reģionu līmenī.
                  
               
                     (7)
                  
                  
                     Eiropas Parlamenta un Padomes 2015. gada 25. novembra Direktīva (ES) 2015/2302 par kompleksiem ceļojumiem un saistītiem ceļojumu pakalpojumiem (2) attiecas uz kompleksiem pakalpojumiem, ko tirgotāji piedāvā tirdzniecībā vai pārdod ceļotājiem, un saistītiem ceļojumu pakalpojumiem, kurus ceļotājiem veicina tirgotāji.
                  
               
                     (8)
                  
                  
                     Naktsmītņu un transporta pakalpojumu piedāvāšana un izmantošana, izmantojot tiešsaistes platformas, var sniegt plašāku izvēli klientiem un radīt jaunas uzņēmējdarbības iespējas uzņēmumiem un iedzīvotājiem, radot pozitīvus un negatīvus blakus efektus; un šo parādību var novērtēt no pieprasījuma perspektīvas, izmantojot Eiropas tūrisma statistikas sistēmu. Tādēļ būtu jāpielāgo tūrisma ceļojumiem piemērojamie mainīgie lielumi un dalījumi.
                  
               
                     (9)
                  
                  
                     Tādēļ būtu attiecīgi jāgroza Regula (ES) Nr. 692/2011, neradot ievērojamu papildu administratīvo slogu dalībvalstīm un respondentiem,
                  
               IR PIEŅĒMUSI ŠO REGULU.
         
            1. pants
            Regulu (ES) Nr. 692/2011 groza šādi:
            
                        1)
                     
                     
                        regulas 9. panta 4. punktu aizstāj ar šādu:
                        
                           “4.   Dalībvalstis nosūta:
                           
                                       a)
                                    
                                    
                                       I pielikuma 1. un 2. iedaļā norādītos apstiprinātos ikgadējos datus sešu mēnešu laikā pēc pārskata perioda beigām, ja vien I pielikumā nav norādīts citādi;
                                    
                                 
                                       b)
                                    
                                    
                                       I pielikuma 2. iedaļā norādītos apstiprinātos ikmēneša datus astoņu nedēļu laikā pēc pārskata perioda beigām par 2020. un 2021. pārskata gadu un sešu nedēļu laikā pēc pārskata perioda beigām par 2022. pārskata gadu;
                                    
                                 
                                       c)
                                    
                                    
                                       I pielikuma 4. iedaļā norādītos apstiprinātos datus deviņu mēnešu laikā pēc pārskata perioda beigām, ja attiecīgā dalībvalsts izvēlas tos nosūtīt;
                                    
                                 
                                       d)
                                    
                                    
                                       II pielikumā norādītos apstiprinātos datus sešu mēnešu laikā pēc pārskata perioda beigām.”;
                                    
                                 
                     
                  
                        2)
                     
                     
                        regulas I pielikumu groza šādi:
                        
                                    a)
                                 
                                 
                                    2. iedaļas punktu “A. Ikgadējiem datiem nosūtāmie mainīgie lielumi un dalījumi” groza šādi:
                                    
                                                i)
                                             
                                             
                                                pirmo rindu tabulā “1. NUTS reģionu 2. līmenī un valsts līmenī” aizstāj ar šādu:
                                                
                                                            Izmitināšanas veids
                                                         
                                                         
                                                            Mainīgie lielumi
                                                         
                                                         
                                                            Dalījumi
                                                         
                                                      
                                                            “Kopā (visi tūristu izmitināšanas uzņēmumu veidi)
                                                         
                                                         
                                                            Rezidentu pavadīto nakšu skaits tūristu izmitināšanas uzņēmumos
                                                            Nerezidentu pavadīto nakšu skaits tūristu izmitināšanas uzņēmumos
                                                         
                                                         
                                                            Apdzīvotās vietas a) un b) tips
                                                            
                                                               NUTS 3. līmeņa reģioni
                                                            Pārskata gada mēneši [pēc izvēles, ja NUTS 2. līmenis aptver visu dalībvalsti]”;
                                                         
                                                      
                                          
                                                ii)
                                             
                                             
                                                tabulas “2. Valsts līmenī” augšā pievieno šādu rindu:
                                                
                                                            Izmitināšanas veids
                                                         
                                                         
                                                            Mainīgie lielumi
                                                         
                                                         
                                                            Dalījumi
                                                         
                                                      
                                                            “Kopā (visi tūristu izmitināšanas uzņēmumu veidi)
                                                         
                                                         
                                                            Rezidentu pavadīto nakšu skaits tūristu izmitināšanas uzņēmumos
                                                            Nerezidentu pavadīto nakšu skaits tūristu izmitināšanas uzņēmumos
                                                         
                                                         
                                                            Apdzīvotās vietas a) tips kombinācijā ar apdzīvotās vietas b) tipu
                                                            Pilsētas”;
                                                         
                                                      
                                          
                              
                                    b)
                                 
                                 
                                    punktu “D. Ātrāk nosūtāmie pamatrādītāji” svītro;
                                 
                              
                                    c)
                                 
                                 
                                    3. iedaļai pievieno šādu F punktu:
                                    “F. Pilsētas
                                    Pilsētas, par kurām nosūta datus, atbilst Regulas (EK) Nr. 1059/2003 4.b panta 3. punktam, un tās ietver vismaz:
                                    
                                                —
                                             
                                             
                                                tās pilsētas, kurās pavadīto nakšu skaits kopā veido 90 % no to nakšu skaita, kas gada laikā pavadītas tūristu izmitināšanas uzņēmumos, kuri atrodas valsts pilsētās,
                                             
                                          
                                                —
                                             
                                             
                                                galvaspilsētu,
                                             
                                          
                                                —
                                             
                                             
                                                visas pilsētas, kurās ir 200 000 vai vairāk iedzīvotāju.
                                             
                                          Šajā nolūkā pilsētas ir vietējās administratīvās vienības (LAU), kurās vismaz 50 % iedzīvotāju dzīvo pilsētu centros; pilsētas centrs ir tādu blakusesošu koordinātu tīkla šūnu kopa, kuru platība ir 1 km2 un kurās iedzīvotāju blīvums ir vismaz 1 500 iedzīvotāju/km2, un kopējais iedzīvotāju skaits tajā ir vismaz 50 000. Komisija (Eurostat) kopā ar dalībvalstīm regulāri atjaunina pilsētu sarakstu. Dalībvalstis nosūta pārskata gada 31. decembrī pieejamos jaunākajā pilsētu sarakstā iekļaujamos datus.”;
                                 
                              
                  
                        3)
                     
                     
                        II pielikuma 2. iedaļas punktā “A. Nosūtāmie mainīgie lielumi” tabulas 8.–15. rindu aizstāj ar šādām:
                        
                                     
                                 
                                 
                                    Mainīgie lielumi
                                 
                                 
                                    Nosūtāmās kategorijas
                                 
                                 
                                    Periodiskums
                                 
                              
                                    “8.
                                 
                                 
                                    Galvenie transportlīdzekļi
                                 
                                 
                                    
                                                a)
                                             
                                             
                                                Gaisa transports (lidojumu pakalpojumi (regulārie reisi un čarterreisi) un citi gaisa transporta pakalpojumi)
                                             
                                          
                                                b)
                                             
                                             
                                                Ūdensceļš (piemēram, pasažieru līnijas un prāmji, kruīza kuģi, laivas atpūtai, īrēti kuģošanas līdzekļi)
                                             
                                          
                                                c)
                                             
                                             
                                                Dzelzceļš
                                             
                                          
                                                d)
                                             
                                             
                                                Autobuss (regulārie/plānotie vai neregulārie/neplānotie reisi)
                                             
                                          
                                                d1)
                                             
                                             
                                                [pēc izvēles] Regulārs/plānots autobusa reiss
                                             
                                          
                                                d2)
                                             
                                             
                                                [pēc izvēles] Neregulārs/neplānots autobusa reiss
                                             
                                          
                                                e)
                                             
                                             
                                                Privāts mehāniskais transportlīdzeklis (īpašumā esošs vai līzingā paņemts, arī draugu/radinieku automobilis)
                                             
                                          
                                                f)
                                             
                                             
                                                Īrēts mehāniskais transportlīdzeklis (arī kopbraukšanas un automobiļu koplietošanas platformas)
                                             
                                          
                                                g)
                                             
                                             
                                                Citi (piemēram, velosipēds)
                                             
                                          
                                 
                                    Ik gadu
                                 
                              
                                    9.
                                 
                                 
                                    Galvenie izmitināšanas veidi
                                 
                                 
                                    
                                                a)
                                             
                                             
                                                Īrētas izmitināšanas vietas: viesnīcas vai līdzīgas apmešanās vietas
                                             
                                          
                                                b)
                                             
                                             
                                                Īrētas izmitināšanas vietas: kempingi, atpūtas transportlīdzekļu laukumi un apdzīvojamo autopiekabju laukumi (kuri nav pastāvīgi apdzīvoti)
                                             
                                          
                                                c)
                                             
                                             
                                                Īrētas izmitināšanas vietas: piemēram, māja, villa, dzīvoklis; īrēta(-as) istaba(-as) mājoklī
                                             
                                          
                                                d)
                                             
                                             
                                                Īrētas izmitināšanas vietas: cita veida īrētas izmitināšanas vietas (piemēram, jauniešu mītnes, jahtu ostas, veselības iestādes)
                                             
                                          
                                                e)
                                             
                                             
                                                Neīrētas izmitināšanas vietas: sava brīvdienu māja
                                             
                                          
                                                f)
                                             
                                             
                                                Neīrētas izmitināšanas vietas: izmitināšana bez maksas, ko piedāvā radinieki vai draugi
                                             
                                          
                                                g)
                                             
                                             
                                                Neīrētas izmitināšanas vietas: citas neīrētas izmitināšanas vietas
                                             
                                          
                                 
                                    Ik gadu
                                 
                              
                                    10.
                                 
                                 
                                    Ceļojuma rezervēšana: galvenā izmitināšanas veida rezervēšana internetā
                                 
                                 
                                    
                                                a)
                                             
                                             
                                                Jā
                                             
                                          
                                                b)
                                             
                                             
                                                Nē
                                             
                                          
                                 
                                    Ik pa trim gadiem
                                 
                              
                                    11.
                                 
                                 
                                    Ceļojuma rezervēšana: galvenā izmitināšanas veida rezervēšanas veids
                                 
                                 
                                    
                                                a)
                                             
                                             
                                                Tieši no izmitināšanas vietas piedāvātāja
                                             
                                          
                                                b)
                                             
                                             
                                                Ar ceļojumu aģentūras, ceļojumu rīkotāja, tāda portāla vai tādas aģentūras starpniecību, kas piedāvā mājokļa īpašumu vai brīvdienu mītņu īstermiņa īri, uzskaitot vairākus izmitināšanas vietu piedāvātājus
                                             
                                          
                                                c)
                                             
                                             
                                                Rezervēšana nav vajadzīga
                                             
                                          
                                 
                                    Ik pa trim gadiem
                                 
                              
                                    11.a
                                 
                                 
                                    [Tikai ceļojumiem, kuriem izmitināšanas vieta rezervēta internetā ar ceļojumu aģentūras, ceļojumu rīkotāja, tāda portāla vai tādas aģentūras starpniecību, kas piedāvā mājokļa īpašumu vai brīvdienu mītņu īstermiņa īri; tikai ceļojumiem ar galveno izmitināšanas veidu “īrētas izmitināšanas vietas: piemēram, māja, villa, dzīvoklis; īrēta(-as) istaba(-as) mājoklī”]
                                    Galvenā izmitināšanas veida rezervēšana tīmekļa vietnē vai izmantojot tādas lietojumprogrammas kā Airbnb, Booking.com, Expedia, HomeAway
                                    
                                 
                                 
                                    
                                                a)
                                             
                                             
                                                Jā
                                             
                                          
                                                b)
                                             
                                             
                                                Nē
                                             
                                          
                                 
                                    Ik pa trim gadiem
                                 
                              
                                    12.
                                 
                                 
                                    Ceļojuma rezervēšana: galvenā transportlīdzekļa rezervēšana internetā
                                 
                                 
                                    
                                                a)
                                             
                                             
                                                Jā
                                             
                                          
                                                b)
                                             
                                             
                                                Nē
                                             
                                          
                                 
                                    Ik pa trim gadiem
                                 
                              
                                    13.
                                 
                                 
                                    Ceļojuma rezervēšana: galvenā transportlīdzekļa rezervēšanas veids
                                 
                                 
                                    
                                                a)
                                             
                                             
                                                Tieši no transportlīdzekļa piedāvātāja
                                             
                                          
                                                b)
                                             
                                             
                                                Ar ceļojumu aģentūras, ceļojuma rīkotāja, portāla starpniecību
                                             
                                          
                                                c)
                                             
                                             
                                                Rezervēšana nav vajadzīga
                                             
                                          
                                 
                                    Ik pa trim gadiem
                                 
                              
                                    13.a
                                 
                                 
                                    pēc izvēles] [Tikai ceļojumiem, kuriem transportlīdzeklis rezervēts internetā ar ceļojumu aģentūras, ceļojumu rīkotāja, portāla starpniecību]
                                    Galvenā transportlīdzekļa rezervēšana tīmekļa vietnē vai izmantojot tādu lietojumprogrammu kā BlaBlaCar
                                    
                                 
                                 
                                    
                                                a)
                                             
                                             
                                                Jā
                                             
                                          
                                                b)
                                             
                                             
                                                Nē
                                             
                                          
                                 
                                    Ik pa trim gadiem
                                 
                              
                                    14.
                                 
                                 
                                    Ceļojuma rezervēšana: komplekss ceļojums
                                 
                                 
                                    
                                                a)
                                             
                                             
                                                Jā
                                             
                                          
                                                b)
                                             
                                             
                                                Nē
                                             
                                          
                                 
                                    Ik pa trim gadiem
                                 
                              
                                    15.
                                 
                                 
                                    Ceļojuma rezervēšana: kompleksa pakalpojuma rezervēšana internetā
                                 
                                 
                                    
                                                a)
                                             
                                             
                                                Jā
                                             
                                          
                                                b)
                                             
                                             
                                                Nē
                                             
                                          
                                 
                                    Ik pa trim gadiem
                                 
                              
                                    15.a
                                 
                                 
                                    Individuālā tūrista kā kompleksa pakalpojuma iegādāta ceļojuma izdevumi
                                 
                                 
                                     
                                 
                                 
                                    Ik gadu”
                                 
                              
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 1. augustā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 192, 6.7.2011., 17. lpp.
         
         
            (2)  OV L 326, 11.12.2015., 1. lpp.